Hasan Bahrom

Datuk Dr. Hasan bin Bahrom adalah ahli politik Malaysia berketurunan Melayu. Beliau ialah Pengerusi Lembaga Amanah Yayasan Amanah yang merupakan sebuah Yayasan di bawah Bahagian Hal Ehwal Undang-Undang (BHEUU), Jabatan Perdana Menteri Malaysia dan Ahli Lembaga Pengarah Universiti Selangor (UNISEL). Sebelum ini beliau berkhidmat sebagai Ahli Parlimen  daripada PH-AMANAH selama sepenggal (2018-2022).

Pendidikan
Beliau mempunyai kelulusan dalam bidang syariah dan politik. Beliau melanjutkan pengajian sarjana muda di Fakulti Pengajian Islam, Universiti Kebangsaan Malaysia dan memperoleh Sarjana Muda Syariah. Kemudian beliau melanjutkan pengajian Sarjana di Universiti Malaya dan memperoleh Sarjana Politik, sebelum memperoleh ijazah Doktor Falsafah dalam Siasah Syariah di universiti yang sama. Beliau juga mempunyai Sijil Amalan Guaman Syarie daripada Jabatan Agama Islam Melaka.

Pengalaman bekerja
Berdasarkan biodata beliau
Pengarah Institut Teknologi Mara (ITM) kini Universiti Teknologi MARA (UiTM)
Pernah berkhidmat sebagai pegawai agama kanan tentera 
Koordinator Pusat Pendidikan Islam ITM Melaka
Mendapat gelaran Profesor Madya ketika berkhidmat di UiTM 
Pengarah Institut Kajian Zakat Malaysia (IKaZ),UiTM
Felo Penyelidik IKaZ, UiTM

Penglibatan dalam pertubuhan sosial
Berdasarkan biodata beliau
Presiden Mahasiswa Fakulti Pengajian Islam, UKM
Presiden Ikatan Studi Islam, UKM 
EXCO Agama Komsis A, UKM 
Ketua Biro Dakwah Angkatan Belia Islam Malaysia Melaka
EXCO Gabungan Majlis Negeri Melaka
AJK Wadah Pencerdasan Umah (WADAH) Melaka

Politik
Hasan Baharom memulakan kerjaya politiknya pada tahun 2016. Beliau mengetuai lima tokoh akademik dan beliau menyertai Parti Amanah Negara. Lima tokoh akademik yang lain ialah bekas pensyarah UTM,Prof Madya Dr Ali Rahman, Prof Madya Dr Sulaiman Mohd Nor dan Prof  Madya Hamidon Musa; bekas pensyarah di Akademi Pengajian Islam Kontemporari (ACIS) Prof Madya Dr. Zaki Latiff; dan bekas pegawai tadbir diplomatik (PTD) Yusop Hasan. Perkara itu diumumkan Setiausaha Agung AMANAH ketika itu Mohd Anuar Mohd Tahir.

Beliau bertanding di parlimen Tampin dan menang dengan majoriti 1,002 undi mengalahkan penyandang kerusi ini sejak Pilihan Raya Umum Malaysia 1999 (PRU-10) Shaziman Abu Mansor dari parti BN-UMNO.

Anugerah
 40px 
 60px Darjah Mulia Seri Melaka (DMSM) - Datuk (2018)

Rujukan

Kategori:Orang hidup
Kategori:Anggota Parti Amanah Negara
Kategori:Bekas anggota Parti Islam Se-Malaysia
Kategori:Pendidik Malaysia
Kategori:Ahli akademik Malaysia
Kategori:Ahli Dewan Rakyat, Parlimen Malaysia ke-14
Kategori:Alumni Universiti Malaya
Kategori:Alumni Universiti Kebangsaan Malaysia
Kategori:Projek AliffHaziq